**Dr. Radomir Č. Đorđević - Pule** (17. novembar 1940, Brod (Belčine) kod Crne Trave) je profesor Univerziteta u Beogradu u penziji.

Biografija
----------

**Dr. Radomir Č. Đorđević**, profesor Univerziteta u Beogradu u penziji, rođen je 17. novembra 1940. u [[[Brod (Crna Trava)|Brodu]] (Belčine) kod Crne Trave.

Gimnaziju i studije filosofije završio je u Beogradu. Po završetku studija izabran je za asistenta u Institutu društvenih nauka a od 1. oktobra 1965 je bio na Prirodno-matematičkom fakultetu Univerziteta u Beogradu (danas Fizički fakultet Univerziteta u Beogradu) gde je proveo ceo svoj radni vek. Honorarno je predavao filosofiju u Desetoj beogradskoj gimnaziji (1964), na Tehnološko-metalurškom fakultetu (1971) na Filološkom fakultetu (1981-1985), u Vojnoj akademiji kopnene vojske (1976-1978), na Prirodno-matematičkom fakultetu Univerziteta u Kragujevcu (pri osnivanju najpre kao asistent, kraće vreme a krajem osamdesetih i početkom devedesetih godina i kao nastavnik). Osim predmeta *Uvod u filosofiju* i *Filosofija prirodnih nauka* koje je predavao u navedenim ustanovama, držao je poseban kurs predavanja iz predmeta *Filosofija kod Slovena* na Filosofskom fakultetu Univerziteta Crne Gore, Nikšić (2001-2004). Bio je šef katedre za metodiku nastave fizike i istoriju i filosofiju fizike u periodu od 1985-2003. godine. U toku pripreme doktorata bio je na studijskom boravku u Poljskoj. Doktorirao je na Filosofskom fakultetu u Nišu sa tezom *O ulozi hipoteze u nauci* (1980). 

Deseti kongres fizičara Jugoslavije,   
Vrnjačka Banja, 27-29. mart 2000.
Učestvovao je na brojnim domaćim i inostranim filosofskim i naučnim simpozijumima, kongresima itd. Osnovao je interfakultetski stručni seminar *Slavica* *(Slavika)* koji je delovao od 1995-1999. godine na PMF-u a potom je organizovao u svojstvu urednika stalni ciklus *Ruska filosofska misao i problemi savremenog sveta* u RKC u Beogradu (*Ruski Dom*) koji se održavao tokom petnaest godina. Bio je član uredništva časopisa *Dijalektika*, *Književnost*, *Mladi fizičar*. U više mandatnih perioda bio je podpredsednik Srpskog Filosofskog društva Arhivirano 2014-12-18 na Wayback Machine-u, i danas je član izvršnog odbora tog stručnog udruženja. Tokom četvrt stoleća bio je saradnik Trećeg programa radio Beograda kao i višegodišnji saradnik ostalih programa ovog radija kao i nekih televizijskih stanica. Bavi se i istraživanjem istorije srpske filosofije.  

U znak priznanja za doprinose dobio je tri plakete Ruskog kulturnog centra u Beogradu, plaketu-zahvalnosti Društva fizičara Srbije za doprinose radu časopisa *Mladi fizičar*, dve plakete za doprinos radu *Vlasinskih susreta*. 

Bibliografija radova od 2006-2014 godine biće objavljena u prilogu knjige *Filosofske rasprave*, sa odzivima na radove autora, koja je u pripremi.

|  |  |  |
| --- | --- | --- |
|  |  |  |

Radovi
------

Pored nekoliko stotina priloga različitog karaktera u više od četrdeset publikacija iz nauke i filosofije objavio je sledeće knjige:

* *Filosofija i nauka* (Jefimija, Beograd, 1994)
* *Uvod u filosofiju fizike* (Jasen, Beograd, 2004)
* *Od intuicije do hipoteze, izabrani spisi iz filosofije nauke* (u izdanju Instituta za filosofiju Filosofskog fakulteta u Beogradu, Beograd, 2006)
* *Čovek, vrednosti i istorija, izabrani spisi iz prakticke i srpske filosofije* (u izdanju Instituta za filosofiju Filosofskog fakulteta u Beogradu, Beograd, 2006)
* *Studije o ruskoj filosofiji* (I-II-III, ICNT, Beograd, 2007-2011)

Bibliografija radova od 1966. do 2006.godine objavljena je u prilogu knjige *Čovek, vrednosti i istorija*, str. 351-370.

Pismo prof. dr Radomira Đorđevića prof. dr Mirjani Marković - Dokument

Bibliografija
-------------

Dobrilo Aranitović - Bio-bibliografija prof. dr Radomira Đorđevića